CELEX: 32021D0813
Language: lt
Date: 1621468800000
Title: Tarybos sprendimas (BUSP) 2021/813 2021 m. gegužės 20 d. kuriuo iš dalies keičiamas Sprendimas 2014/486/BUSP dėl Europos Sąjungos patariamosios misijos civilinės saugumo sektoriaus reformos srityje Ukrainoje (EUAM Ukraine)

2021 5 21   
               
               
                  LT
               
               
                  Europos Sąjungos oficialusis leidinys
               
               
                  L 180/149
               
            
         TARYBOS SPRENDIMAS (BUSP) 2021/813
         2021 m. gegužės 20 d.
         kuriuo iš dalies keičiamas Sprendimas 2014/486/BUSP dėl Europos Sąjungos patariamosios misijos civilinės saugumo sektoriaus reformos srityje Ukrainoje (EUAM Ukraine)
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 42 straipsnio 4 dalį ir 43 straipsnio 2 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:
         
                     (1)
                  
                  
                     2014 m. liepos 22 d. Taryba priėmė Sprendimą 2014/486/BUSP dėl Europos Sąjungos patariamosios misijos civilinės saugumo sektoriaus reformos srityje Ukrainoje (EUAM Ukraine) (1);
                  
               
                     (2)
                  
                  
                     2019 m. gegužės 13 d. Taryba priėmė Sprendimą (BUSP) 2019/761 (2), kuriuo EUAM Ukraine įgaliojimai buvo pratęsti iki 2021 m. gegužės 31 d.;
                  
               
                     (3)
                  
                  
                     atlikdamas EUAM Ukraine strateginę peržiūrą Politinis ir saugumo komitetas susitarė, kad EUAM Ukraine turėtų būti pratęsta iki 2024 m. gegužės 31 d. ir kad po dvejų metų turėtų būti atliktas strateginis vertinimas, daugiausia dėmesio skiriant politinio aspekto raidai;
                  
               
                     (4)
                  
                  
                     todėl Sprendimo 2014/486/BUSP galiojimas turėtų būti pratęstas iki 2024 m. gegužės 31 d.;
                  
               
                     (5)
                  
                  
                     EUAM Ukraine bus vykdoma tokiomis aplinkybėmis, kurios gali pablogėti ir galėtų kliudyti pasiekti Sutarties 21 straipsnyje nustatytus Sąjungos išorės veiksmų tikslus,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimas 2014/486/BUSP iš dalies keičiamas taip:
            
                        1)
                     
                     
                        14 straipsnio 1 dalis papildoma šia pastraipa:
                        „Orientacinė finansavimo suma, skirta su EUAM Ukraine susijusioms išlaidoms 2021 m. birželio 1 d.–2024 m. gegužės 31 d. laikotarpiu padengti, yra 88 500 000 EUR.“;
                     
                  
                        2)
                     
                     
                        18 straipsnis pakeičiamas taip:
                        
                           „18 straipsnis
                           Strateginė peržiūra
                           EUAM Ukraine strateginis vertinimas atliekamas po 2023 m. gegužės 31 d., daugiausia dėmesio skiriant politinio aspekto raidai.“;
                        
                     
                  
                        3)
                     
                     
                        19 straipsnio antra pastraipa pakeičiama taip:
                        „Jis taikomas iki 2024 m. gegužės 31 d.“.
                     
                  
         
            2 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2021 m. gegužės 20 d.
            
               
                  Tarybos vardu
               
               
                  Pirmininkas
               
               A. SANTOS SILVA
            
         
         
            (1)  OL L 217, 2014 7 23, p. 42.
         
            (2)  2019 m. gegužės 13 d. Tarybos sprendimas (BUSP) 2019/761, kuriuo iš dalies keičiamas Sprendimas 2014/486/BUSP dėl Europos Sąjungos patariamosios misijos civilinės saugumo sektoriaus reformos srityje Ukrainoje (EUAM Ukraine) (OL L 125, 2019 5 14, p. 16).